17 decembrie 1989. Nicolae Ceaușescu: „Să lichidăm repede ce este în Timișoara” / Revoluția română 1989
17 decembrie 1989, Timișoara. Armata este scoasă pe străzi, un elicopter survolează orașul, supraveghindu-i îndeaproape pe protestatari. Oamenii se strâng în număr tot mai mare pe străzi. După-amiază, atmosfera devine tensionată și au loc primele ciocniri cu forțele de ordine. Primii morți apar odată cu lăsarea serii. Ordinul de a trage în populație fusese dat la București, în ședința CPEx din aceeași zi, de însuși Nicolae Ceaușescu.